section_heading: Djetinjstvo
paragraph_text: Rodila se kao Amanda Lee Rogers, od majke Margaret, medicinske recepcionerke, i oca Barrya. Odrasla je u Grovedaleu, predgrađu Geelonga. U Geelongu je pohađala lokalnu gimnaziju, zatim odlazi u Melbourne, prvo u djevojačku gimnaziju, a kasnije na Pravni fakultet Sveučilišta u Melbourneu, ali nije diplomirala. U 15. godini mijenja ime u Portia de Rossi. Rekla je da je izabrala ime Portia jer je veliki Shakespeareov fan (Portia je lik iz drame Mletački trgovac, ime majke Torquata Tassa), a de Rossi jer je mislila da će joj talijansko prezime donijeti stila.